**Cyfansoddiad Grŵp Myfyrwyr Undeb Aberystwyth**

Cyfansoddiad Enw’r Grŵp Myfyrwyr ar gyfer y flwyddyn academaidd 20 \_- \_

1. **Cyffredinol**

1.1 Enw’r Grŵp Myfyrwyr fydd enw’r Grŵp Myfyrwyr a cheir ei dalfyrru i Enw Talfyrredig y Grŵp Myfyrwyr.

* 1. Gan hynny mae pob cyfansoddiad blaenorol yn ddi-rym.
1. **Y Nod**

Nod Enw’r Grŵp Myfrywyr fydd:

Datganiad y Nod

1. **Rheolau Undeb Aber ac Is-ddeddfau Grwpiau Myfyrwyr**

Bydd y Grŵp Myfyrwyr yn gyfredol, ac yn cydymffurfio â’r holl reolau a rheoliadau sy’n ymwneud ag Undeb Aber a Is-ddeddfau y Grŵp Myfyrwyr.

1. **Aelodaeth**

Caniateir uchafswm o 5 math o aelodaeth: Aelodaeth Myfyriwr Blwyddyn Lawn, Aelodaeth Myfyrwyr Tymor 1, Aelodaeth Myfyrwyr Tymor 2/3, Aelodaeth Gysylltiedig Blwyddyn Lawn (i’r rheini nad ydynt yn fyfyrwyr Aberystwyth) ac un aelodaeth berthnasol arall os oes angen. Sylwer y caniateir aelodaeth fesul tymor oni bai fod yr aelodaeth gyfwerth â £40 neu fwy.

4.1 Bydd Aelodaeth Myfyrwyr Blwyddyn lawn Enw’r Grŵp Myfyrwyr yn Aelod Llawn Undeb Myfyrwyr Prifysgol Aberystwyth, fel y diffinir gan Gyfansoddiad Undeb Aber (Rhan 6), ac y talwyd ffioedd aelodaeth bresenol lawn i Enw’r Grŵp Myfyrwyr ar y swm penodol o rhowch swm yma. O ran Aelodaeth Myfyrwyr Tymor 1 a Thymor 2/3, bydd yr uchod yn berthnasol o hyd er ar gyfer y Tymor Academaidd a nodir yn unig. Mae’n rhaid i holl aelodau myfyrwyr fod ag Yswiriant Tîm Aber dilys.

4.2 Ni chaniateir Aelodaeth Gysylltiedig Enw’r Grŵp Myfyrwyr i fyfyrwyr o brifysgolion eraill, ond eu bod yn gysylltiedig â Grŵp Myfyrwyr unigol ar sail un o’r canlynol yn unig:

* Arbenigedd mewn maes perthnasol
* Aelodaeth Oes Anrhydeddus y Grŵp Myfyrwyr\*
* Seiliau eraill y mae Undeb Aber yn eu gweld yn addas.

Bydd rhaid i Aelodau Cysylltiedig dalu ffioedd aelodaeth bresennol lawn a bod digswyl iddynt drefnu eu hyswiriant eu hun cyn cymryd rhan yn unrhywryd weithgarwch Grŵp Myfyrwyr.

4.3 Gwaharddir unrhyw un nad yw’n bodloni’r gofynion uchod o ‘aelod’ rhag cymryd rhan yn nigwyddiadau a/neu weithgareddau Grŵp Myfyrwyr Undeb Aber.  Efallai y caiff Grwpiau Myfyrwyr nad yw’n gweithredu ar hwn gosb ariannol neu dynnu eu breintiau Undeb Aber yn ôl.

*\*Bydd disgwyl, wrth ddyfarnu aelodaeth oes anrhydeddus, i’r grŵp myfyrwyr gydymffurfio â’r broses y fel yr amlinellir yn nogfennaeth Aelodaeth Oes Anrhydeddus Cymdeithas a Chlwb Undeb Aber.*

1. **Pwyllgor**

5.1 Ffurfir y Pwyllgor gan y rolau craidd canlynol: Y Llywydd, yr Ysgrifennydd, a’r Trysorydd. Mae’n rhaid i glybiau chwaraeon sy’n cystadlu mewn BUCS fod â Chapten dynodedig ar gyfer pob tîm cystadlu. Gellir ychwanegu rolau eraill (hyd at uchafswm o 10 at ei gilydd) lle bo’n addas: Rhestr o Rolau Ychwanegol.

5.2 Rheolir busnes gyffredin ac ariannol Enw’r Grŵp Myfyrwyr gan y pwyllgor, yn atebol i’r cyfansoddiad hwn a’r farn a ddangosir gan y penderfyniadau y mae’r aelodau yn eu gwneud yn gyffredinol mewn Cyfarfodydd Cyffredinol.

5.3 Yn achos rôl wag y tu allan i’r broses etholiadol arferol, gall y Pwyllgor gynnal pleidlais dros aelod arall o’r Pwyllgor i gymryd yr awenau dros dro nes y cynhelir is-etholiad ac y gellir cadarnhau’r canlyniadau.

1. **Ethol Aelodau’r Pwyllgor**

6.1 Bydd rheolau etholiadau Grŵp Myfyrwyr Undeb Aber yn berthnasol i’r holl etholiadau a gynhelir o fewn Grwpiau Myfyrwyr.

6.2 Bydd rheolau etholiadau Undeb Aber hefyd yn berthnasol i’r holl etholiadau a gynhelir o fewn ac ar ran grwpiau myfyrwyr, gweler [Is-Ddeddf 1*: Etholiadau*](https://www.abersu.co.uk/aboutaber/constitution/)

6.3 Bydd Undeb Aber yn goruwchwylio gweithdrefn yr etholiadau blynyddol ar gyfer grwpiau myfyrwyr, gan ymdrin â rolau pwyllgor y Llywydd, yr Ysgrifennydd, y Trysorydd, a’r Capten BUCS lle bo angen. Caiff grwpiau myfyrwyr yr opsiwn i gyflwyno rolau pwyllgor ychwanegol i gael eu cynnwys yn yr etholiad.

6.3.1 Fel yr amlinellir gan 5.1 dim ond hyd at uchafswm o 10 rôl bwyllgor mewn cyfanswm a all fod ar gael mewn etholiad.

6.3.2 Pennaeth Llais y Myfyrwyr Undeb Aber fydd y swyddog etholiadau, ac Undeb Aber fydd yn penodi is-swyddog etholiadau, sef y cydlynydd perthnasol yn y Tîm Cyfleoedd yn ôl y drefn arferol.

6.4 Bydd pwyllgorau Grŵp Myfyrwyr yn gyfrifol am hysbysebu’r etholiadau ymlaen llaw i’r aelodaeth, gan gynnwys manylion ar pryd yr agorith y cyfnod enwebu a phleidleisio a phryd y daw i ben.

6.5 Bod yn gymwys i sefyll a phleidleisio yn etholiadau Undeb Aber.

6.5.1 Mae gan bob myfyriwr/wraig presennol yr hawl i sefyll a phleidleisio mewn unrhyw etholiadau neu is-etholiad Grŵp Myfyrwyr Undeb Aber y maent yn aelod cymwys ar ei gyfer.

6.5.2 Gall aelodau Cysylltiedig sefyll am rolau pwyllgor nad ydynt yn graidd mewn unrhyw etholiad Grŵp Myfyrwyr Undeb Aber neu is-etholiad y maent yn aelod cymwys ar ei gyfer, ond nid oes ganddynt yr hawl i fwrw pleidlais mewn unrhyw etholiad neu isetholiad Grŵp Myfyrwyr Undeb Aber

6.5.2.1 Telerau ynghylch aelodaeth gysylltiedig fel yr amlinellir yn Adran 4: Mae aelodaeth yn dal yn berthnasol i’r rhai nad ydynt yn fyfyrwyr sydd â swyddi pwyllgor.

6.6 Ymddygiad yn Etholiadau Grŵp Myfyrwyr

6.6.1 Trwy gydol etholiad, yn ogystal â’r deddfau a’r rheolau ehangach sy’n rheoli ymddygiad unigolion a myfyrwyr, mae’n rhaid i’r holl ymgeiswyr gydymffurfio â’r egwyddorion canlynol hyn o ymddygiad derbynniol:

a. Eich bod ond yn gwneud yr hyn y mae gan ymgeiswyr eraill gyfle teg i’w wenud yn unig;

b. Parchwch bob myfyriwr/wraig, ymgeisydd, ac aelod staff.

6.6.2 Gall ymddygiad annerbynniol mewn etholiad gynnwys, ond heb fod yn unig, unrhyw un o’r arferion disbyglaethol canlynol (gan gynnwys ymgeisiau):

a. y defnydd o adnoddau’r Brifysgol neu Undeb Aber i roi gwell cyfle i ymgeisydd

mewn etholiad (ag eithrio lle ceir caniatâd diamwys gan y Swyddog Etholiadau);

b. Difwyno neu ymyrryd â deunydd hyrwyddo ymgeisydd;

c. Breibio pleidleiswyr neu swyddogion etholiadau;

d. Ymddygiad sy’n bygwth, aflonyddu, neu’n peryglu llesiant a diogelwch eraill;

e. Creu deunydd cas neu ddifenwol;

f. Rhwystro pleidleiswyr rhag pleidleisio mewn modd rhydd a chyfrinachol, gan gynnwys camddefnydd o ddyfeisiau symudol;

g. Cyfaddawdu neu ymyrryd â chywirdeb yr etholiad

6.6.3 Gall yr Is-Swyddog(ion) Etholiadau gosbi ymgeisgwyr am dorri canllawiau ymddygiad. Mewn achosion o wneud etholiad yn anghymwys neu ei ddiddymu, mae’n rhaid ymgynghori gyda’r Swyddog Etholiadau i wneud y penderfyniad olaf.

6.6.4 Gall ymgeiswyr fanteisio ar gymorth mewn etholiadau gan ymgyrchwyr unigol, neu eich ‘tîm ymgyrchu’ eich hun fel y’i gelwir weithiau. Diffinir ymgyrchydd fel rhywun y gellir ei ystyried i fod yn gweithredu ar ran ymgeisydd i hyrwyddo ymgyrch yr ymgeisydd hwnnw.

6.6.4 Yr ymgeiswyr fydd yn gyfrifol am ymddygiad yr ymgyrchwyr, ac felly mae diswyl iddynt gymryd y camau priodol i sicrhau bod ymgyrchwyr yn dilyn y rheolau a’r canllawiau fel yr amlinellir yn [Dogfennau Llywodraethu Undeb Aber](https://www.abersu.co.uk/aboutaber/constitution/). Ystyrir unrhyw dorri o’r rheolau a’r canllawiau gan ymgyrchwyr fel mai’r ymgeisydd ei hun a fyddai wedi torri’r rheolau a’r canllawiau hyn.

6.6.5 At ddiben etholiad, diffinir ymgyrchu fel gweithio mewn modd cynlluniedig a gweithgar tuag at nod penodol ee ethol ymgeisydd.

6.7 Pleidleisio a Chyfri Etholiadau Grŵp Myfyrwyr

6.7.1 Cynhelir y bleidlais gan Bleidlais Unigol Drosglwyddadwy, gyda modd i Ail-Agor Enwebiadau.

6.7.2 Undeb Aber a fydd yn gyfrifol am gynnal y cyfri.

6.7.2.1 Rhaid i o leiaf 10 aelod sydd â’r hawl i bleidleisio fwrw eu pleidlais er mwyn i’r cyfri fod yn ddilys.

6.7.3 Yn achos cyfri pleidlais gyfartal, fe daflith Undeb Aber geiniog (neu rywbeth tebyg) mewn modd di-duedd i benderfynu’r canlyniad oni bai fod cytundeb ymlaen llaw ar rôl ar y cyd.

6.8 Fel yr amlinellir yn 5.3, os ceir rôl wag y tu allan i’r etholiadau blynyddol, mae modd i’r Pwyllgor gynnal pleidlais ar aelod arall o’r pwyllgor i ddal y rôl wag dros dros hyd nes y cynhelir is-etholiad a bod y canlyniadau wedi’u cadarnhau gan y Tîm Cyfleoedd.

6.9 Defnyddir yr un weithdrefn mewn is-etholiadau ag yn yr etholiadau blynyddol, gan roi i aelodau rybudd o 7 niwrnod ar gyfer sefyll, 24 awr ar gyfer pleidleisio.

6.9.1 Os na cheir neb i lenwi rôl wag mewn is-etholiad, arhosith y rôl yn wag hyd nes y gellir cynnal is-etholiad ar gyfnod addas wedyn. Bydd 6.10 yn dal yn berthnasol yn yr achos hyn.

6.9.2 Bydd gan aelodau pwyllgor a etholir mewn is-etholiadau yr un cyfnod yn y swydd ag yr amlinellir gan 6.13 am yr un flwyddyn academaidd berthnasol ag y maent yn cael eu ethol i’r pwyllgor.

6.10 Un flwyddyn calendar o 1af Mehefin tan 30ain Mai fydd cyfnod pob aelod pwyllgor yn y sydd, oni bai fod Undeb Aber yn penderfynu fel arall.

6.11 Cwynion Etholiadau Grŵp Myfyrwyr

6.11.1 Bydd cwynion bod ymgeisydd neu ymgyrchwr/wyr wedi mynd yn groes i is-ddeddf/au neu ganllawiau a gyhoeddwyd yn cael eu derbyn hyd at awr ar ôl diwedd y pleidleisio.

6.11.2 Rhaid cyflwyno cwynion yn ysgrifenedig mewn fformat a benderfynir arno gan y Dirpwy Swyddog(ion) Etholiadau.

6.11.3 Ni fydd pleidleisiau yn cael eu cyfrif tra bod cwynion yn aros am benderfyniad. O'r herwydd, gellir cynnal canlyniadau unigol hyd nes y bydd cwynion sy'n weddill wedi'u datrys.

6.11.4 Os bydd angen, bydd y Dirprwy Swyddog(ion) Etholiadau ymchwilio i'r gŵyn i gael rhagor o dystiolaeth.

6.11.5 Bydd y Swyddog Etholiadau a'r Dirprwy Swyddogion Etholiadau lle bo'n briodol, yn penderfynnu ar y gŵyn ac, os oes angen, yn rhoi cosbau yn ôl eu barn. Gan gynnwys, ond heb fod yn gyfyngedig i:

 Atal etholiadau ar gyfer swyddi penodol

 Cyfeirio mater i'w drin gan weithdrefnau disgyblu'r Undeb neu'r Brifysgol

 Anghymhwyso ymgeisydd/wyr penodedig

6.12 Apeliadau Etholiad Grŵp Myfyrwyr

6.12.1 Gellir gwneud apêl yn erbyn penderfyniad y Swyddog Etholiadau neu'r Dirprwy Swyddog Etholaidau ar y seiliau canlynol:

 Mae dehongli dogfennau llywodraethu Undeb Aber neu unrhyw un o'r canllawiau a ddefnyddir yn ystod yr etholiad yn afresymol;

 Ni ddilynwyd y drefn gywir a nodir yn nogfennau llywodraethu Undeb Aber na chanllawiau cyhoeddedig;

 Mae'r Swyddog Etholiadau neu'r Dirprwy Swyddog(ion) Etholiadau wedi dangos rhagfarn neu ffafriaeth;

 Mae'r Swyddog Etholiadau neu'r Dirprwy Swyddogion Etholiadau wedi methu ag ystyried y dystiolaeth sydd ar gael yn llawn.

6.12.2 Rhaid gwneud apeliadau drwy Ffurflen Gwynion Undeb Aber heb fod yn hwyrach na 12 canol dydd y diwrnod ar ôl i'r ymgeisydd hwnnw gael gwybod am y penderfyniad.

6.12.3 Os gwneir apêl gan ymgeisydd, bydd panel apêl yn cael ei gynnal gan aelod o staff Undeb Aber yn ôl dewis Prif Swyddog Gweithredol Undeb Aber, bydd unigolion a oedd yn ymwneud â gweinyddu'r etholiad hwnnw yn cael eu heithrio o'r panel.

6.12.4 Bydd panel yr apeliadau yn penodi cadeirydd o un o’u plith.

6.12.5 Bydd panel yr apeliadau yn clywed y dystiolaeth gan y Dirprwy Swyddogion Etholiadau ac unrhyw sylwadau a wneir gan yr ymgeisydd sy’n apelio.

6.12.6 Mae penderfyniadau panel yr apeliadau yn derfynol ac ni ellir apelio ymhellach.

1. **General Meetings**

7.1 Cynhelir y Cyfarfod Cyffredinol Blynyddol ar gyfer Enw'r Grŵp Myfyrwyr ar ddyddiad

7.2 Busnes y CyfCyff fydd:

* Derbyn adroddiadau gan bob un o'r pwyllgor ar eu gweithgareddau yn ystod y flwyddyn ddiwethaf
* Derbyn adroddiad ariannol. Bydd hyn yn cynnwys cyfrifon y flwyddyn ariannol flaenorol a chyllideb ar gyfer y flwyddyn ariannol bresennol.
* Ystyried unrhyw gynnig, sydd wedi'i gyflwyno a'i eilio gan unrhyw ddau aelod arferol i'r ysgrifennydd (mewn pryd i'w gylchredeg gyda hysbysiad y CyfCyff)
* i'r aelodaeth gytuno ar gysylltiad neu ail-gysylltiad ar gyfer y flwyddyn ganlynol ag unrhyw gyrff allanol (cyrff llywodraethu cenedlaethol, elusennau cysylltiedig, sefydliad neu eu tebyg)
* Trosglwyddo'r swyddi etholedig yn ffurfiol o'r pwyllgor sy'n gadael i'r pwyllgor sy'n dod i mewn
* Cadarnhau unrhyw ddiwygiadau cyfansoddiadol, a chymeradwyo'r cyfansoddiad fel rhai cywir ar gyfer y flwyddyn academaidd sydd i ddod.
* Unrhyw fusnes arall

7.3 Bydd yr Ysgrifennydd yn rhoi o leiaf 14 diwrnod o rybudd gan e-bost i bob aelod am amser a lleoliad y Cyfarfod Blynyddol.

7.4 Bydd yr Ysgrifennydd yn cadw rhybudd a chofnodion yr holl gyfarfodydd a chyfarfodydd pwyllgorau. Byddant ar gael trwy e-bost at bob aelod.

7.5 Rhoddir gwybod am unrhyw gytundeb a wneir yn y Cyfarfod Cyffredinol Blynyddol i gysylltu neu ailgysylltu â chorff allanol i gydlynydd perthnasol Undeb Aber yn y Swyddfa Cyfleoedd, a fydd yn sicrhau nad yw'r cysylltiad yn mynd yn groes i Gyfansoddiad Undeb Aber nac Is-ddeddfau Clwb a Chymdeithas.

1. **Cyllid**

 Bydd cyllid Enw'r Grŵp Myfyrwyr yn cael ei ddal yn bennaf gan y Trysorydd ac yn ail gan y Llywydd.

8.2 Bydd y Trysorydd yn rheoli'r cyfrifon yn flynyddol gyda'r flwyddyn gyfrifyddu'n dod i ben yn unol â throsglwyddo cyfrifoldebau bob blwyddyn.

8.3 Bydd y Trysorydd yn cadw a chynnal pob cofnod o gyfrifon Enw'r Grŵp Myfyrwyr cyn eu trosglwyddo i'w holynydd.

8.4 Bydd y Trysorydd yn cyflwyno cyfrifon Enw'r Grŵp Myfyrwyr i'r CyfCyff.

8.5 Bydd Enw'r Grŵp Myfyrwyr yn cadw ei holl arian gyda Swyddfa Cyllid Undeb Aber. Bydd yr holl arian a dderbynnir yn cael ei dalu i gyfrif y Grŵp Myfyrwyr o fewn y Swyddfa Gyllid yn unol ag Undeb Aber. Rhaid i bob arian sy'n mynd allan gael cymeradwyaeth wedi'i lofnodi gan yr aelodau hyfforddedig â mandad.

8.6 Rhaid i'r holl gamau ariannol a wneir gan y Grŵp Myfyrwyr fod yn unol â rheolau, rheoliadau a chyfansoddiad Undeb Aber yn ogystal ag Is-ddeddfau Grŵp y Myfyrwyr.

1. **Disgrifiad Rolau**

9.1 Y Llywydd (neu gyfwerth) fydd y prif gyswllt o ran cyfathrebu allanol â phob grŵp ac unigolyn allanol. Mae hyn yn cynnwys Undeb Aber. Maent yn gyfrifol ymhellach am gynnal y pwyllgor a'r Grŵp Myfyrwyr yn rhwydd ac effeithiol, a nhw fydd y farn olaf ar anghydfodau ymhlith y pwyllgor. Maent yn gyfrifol am feithrin yr amgylchedd gorau i'r pwyllgor ac aelodau eraill weithredu ynddo. Rhaid iddynt sicrhau bod iechyd a chyfeiriad cyffredinol y Grŵp Myfyrwyr yn unol â barn ei aelodaeth. Rhaid iddynt gyflawni dyletswyddau a restrir mewn mannau eraill yn y cyfansoddiad hwn.

9.2 Mae'r Ysgrifennydd yn gyfrifol am drefnu cyfarfodydd, digwyddiadau a phob agwedd sy'n ymwneud â'r Grŵp Myfyrwyr. Maent yn gyfrifol am gofnodi cofnodion pob cyfarfod, a nhw yw'r prif gyswllt o ran cael a throsglwyddo manylion gweinyddol yr holl ddigwyddiadau o ran aelodau a sefydliadau allanol. Mae hyn yn cynnwys Undeb Aber. Mae disgwyl i’r Ysgrifenydd gyflawni'r holl ddyletswyddau eraill a nodir mewn mannau eraill yn y cyfansoddiad hwn.

9.3 Disgrifir rolau'r Trysorydd o dan gyllid pt.8 ac felly nid oes angen disgrifiad pellach.

Mewnosod rolau a disgrifiadau eraill lle bo hynny'n briodol

1. **Y Cyfansoddiadau a’i Ddehongli**

10.1 Mae diwygiadau i'r cyfansoddiad hwn yn digwydd yn y modd canlynol:

* Rhaid cyflwyno'r Gwelliant arfaethedig i'r Pwyllgor nid o fewn 14 diwrnod cyn y Cyfarfod Cyffredinol Blynyddol.
* Bydd y Pwyllgor yn craffu ar y gwelliant arfaethedig ac yna'n awgrymu unrhyw newidiadau a fyddai'n addas.
* Bydd y Pwyllgor yn cysylltu â'i gydlynydd Undeb Aber perthnasol i drafod unrhyw newidiadau, er mwyn sicrhau nad yw'r diwygiadau arfaethedig yn torri Cyfansoddiad Undeb Aber neu Is-ddeddfau Clwb a Chymdeithas.
* Ar ôl i gydlynydd yr Undeb Myfyrwyr gytuno, gellir cynnig y gwelliant arfaethedig yn y CyfCyff lle mae'n rhaid ei gadarnhau gyda mwyafrif o ddwy draean

10.2 Dim ond ar ôl diwedd y CyfCyff y daw unrhyw newidiadau i'r cyfansoddiad hwn i rym oni nodir yn wahanol yn y diwygiad.

10.3 Rhaid i'r cyfansoddiad hwn, ar ôl i unrhyw bleidleisiau ar welliannau ddigwydd yng Nghyfarfod Cyffredinol Blynyddol y Grŵp Myfyrwyr, gael ei gymeradwyo gan fwyafrif o ddwy draean er mwyn sefyll fel awdurdod cywir a gwir aelodau Grŵp y Myfyrwyr ar gyfer y flwyddyn academaidd sydd i ddod.

10.4 Bydd copi o'r cyfansoddiad hwn yn cael ei gadw gan yr ysgrifennydd a'i gynnig yn rhydd i'r aelodau ar gais. Bydd copi hefyd yn cael ei ychwanegu at dudalen we Grŵp Myfyrwyr gwefan Undeb Aber yn ogystal â'u cyfrif Microsoft Teams.

10.5 Os bydd unrhyw achos o gwestiynu dehongli yn codi, bydd gan y pwyllgor y pŵer i weithredu yn unol â’i ddehongliad o'r cyfansoddiad, neu, os nad yw'n ymdrin â'r mater, yna dylai'r Llywydd (neu gyfwerth) gyflwyno gwelliant cyfansoddiadol yn y Cyfarfod Cyffredinol Blynyddol nesaf.

1. **Ychwanegiadau Penodol Grŵp Myfyrwyr**

Rhowch ychwanegiadau perthnasol i’ch Grŵp Myfyrwyr yma.